钦定古今图书集成/明伦汇编/氏族典/第448卷 > 《廖用贤尚友录》 > 沈洙
## 钦定古今图书集成/明伦汇编/氏族典/第448卷 > 《廖用贤尚友录》 > 沈洙

按《陈书沈洙传》，“洙字弘道，吴兴武康人。少好学，不妄
交游。解巾梁湘东王国左常侍，转中军宣城王限内
参军，板仁威临贺王记室参军，迁尚书祠部郎中。侯
景之乱，窜于临安。及高祖入辅，除国子博士。高祖受
禅，加散骑常侍，历扬州别驾从事史、大匠卿。世祖即
位，迁通直散骑常侍，迁光禄卿。废帝即位，迁戎昭将”
军、轻车衡阳王长史，行府国事。太建元年卒。